**Victor Mikael Westermarck** (s. 26. helmikuuta 1994 Espoo) on suomalainen uransa päättänyt jääkiekkopuolustaja. Hän pelasi urallaan Espoon Bluesissa, Espoo Unitedissa ja Vaasan Sportissa.

Ura
---

### Seuraura

Westermarck aloitti jääkiekkoilun 6-vuotiaana Espoon Palloseurassa. Hän on kuitenkin varsinaisesti Jäähongan kasvatti. Westermarck siirtyi juniorina sittemmin Espoo Bluesiin. Hän vaihtoi omien sanojensa mukaan pelipaikkaansa hyökkääjästä puolustajaksi B-juniori-ikäisenä. Westermarck siirtyi 16-vuotiaana Bluesista Kiekko-Espoon B-nuoriin kaudeksi 2010–2011. Hän voitti koko B-nuorten I-divisioonan puolustajien piste- ja maalipörssin tehoilla 13+16=29. Westermarck voitti kauden päätteeksi sarjan mestaruuden. Kaudella 2011–2012 hän pelasi sekä Bluesin B-nuorissa SM-sarjaa että Bluesin kakkosjoukkueen B-nuorissa SM-karsintoja ja I-divisioonaa. Westermarck voitti ensimmäisenä mainitussa joukkueessa kauden päätteeksi B-nuorten SM-hopeaa ja palkittiin B-nuorten SM-sarjan tehopelaajana Janne Ojanen -palkinnolla sekä valittiin tähdistökentälliseen. Kauden 2012–2013 päätteeksi hän voitti A-nuorten SM-hopeaa.

Kaudeksi 2013–2014 Westermarck siirtyi 2+1-vuotisella SM-liigasopimuksella Tapparaan. Hän sai tililleen yhden European Trophy -ottelun, mutta ei debytoinut vielä SM-liigassa. Suurimmaksi osaksi Tapparan A-nuorissa pelannut Westermarck sai kuitenkin miesten pelejä tililleen seitsemän ottelun verran lainalla Mestis-joukkue Lempäälän Kisassa. Helmikuussa 2014 hän purki sopimuksensa Tapparan kanssa ja palasi loppukaudeksi kasvattajaseuransa Bluesin A-nuoriin. Westermarck voitti kauden päätteeksi A-nuorten Suomenmestaruuden.

Huhtikuussa 2014 Westermarck teki vuoden mittaisen SM-liigasopimuksen Bluesin kanssa. Hän aloitti kauden 2014–2015 lainalla Mestis-joukkue Kiekko-Vantaassa, mutta teki liigadebyyttinsä jo Bluesin kauden toisessa ottelussa 13. syyskuuta 2014 Pelicansia vastaan. Westermarck merkittiin joukkueen seitsemänneksi puolustajaksi. Hän sai ottelussa jääaikaa 2.46 minuuttia. Westermarckin liigauran avausmaali syntyi 20. marraskuuta 2014 vieraissa Vaasan Sportia vastaan. Hänet palkittiin ottelun *Ilta-Sanomien* yhden tähden tähtipelaajana. Yhteensä Westermarckin tulokaskausi toi 33 runkosarjaottelussa tehot 1+8=9 sekä neljässä playoff-ottelussa yhden maalin. Hän vahvisti kauden aikana myös yhdessä playoff-ottelussa Bluesin A-nuoria, jossa Westermarck voitti kauden päätteeksi SM-pronssia. Tammikuussa 2015 hän teki 1+1-vuotisen jatkosopimuksen Bluesin kanssa. Myös Bluesin SM-liigakauden 2015–2016 päätyttyä Westermarck siirtyi seuran A-nuorten vahvuuteen. Hän voitti A-nuorten SM-liigan pudotuspelien puolustajien piste-, maali- ja syöttöpörssin tehoilla 3+5=8. Hän voitti kauden päätteeksi hopeaa.

Westermarck siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hän jakoi pudotuspeleissä tehoilla 3+5=8 joukkueen sisäisen pistepörssin voiton Aleksi Järvisen kanssa sekä sisäisen syöttöpörssin voiton Niklas Tikkisen ja Emil Oksasen kanssa. Westermarck voitti myös Espoo Unitedin sisäisen tehotilaston lukemalla +7. Hän voitti kauden päätteeksi Mestis-pronssia.

Kaudeksi 2018–2019 Westermarck siirtyi vuoden mittaisella sopimuksella Vaasan Sportin SM-liigajoukkueeseen. Hän teki liigan yhden kauden piste-ennätyksensä tehoilla 5+6=11. Tammikuussa 2019 Westermarck teki seuran kanssa kaksivuotisen jatkosopimuksen. Kaudella 2020–2021 hän kärsi loukkaantumisista ja Westermarck pelasi runkosarjassa vain 37 ottelua. Maaliskuussa 2021 hän teki Sportin kanssa vuoden mittaisen jatkosopimuksen.

### Maajoukkueura

Westermarck on pelannut kymmenen nuorten maaottelua.

Muuta
-----

Westermarckin pikkuveli Felix pelasi hyökkääjänä Victorin joukkuetoverina Bluesin junioreissa ja Espoo Unitedissa. Felix pelasi omalla urallaan myös 25 SM-liigaottelua Sportissa.

Victor Westermarck valmistui ylioppilaaksi Vasa svenska aftonläroverkistä keväällä 2014.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Blues | A-SM | 43 | 6 | 12 | 18 | 18 | 12 | 2 | 3 | 5 | 6 |
| 2013–2014 | Tappara | A-SM | 31 | 4 | 5 | 9 | 14 | – | – | – | – | – |
|  | LeKi | Mestis | 7 | 1 | 1 | 2 | 2 | – | – | – | – | – |
|  | Blues | A-SM | 4 | 2 | 0 | 2 | 2 | 11 | 2 | 6 | 8 | 4 |
| 2014–2015 | Blues | A-SM | – | – | – | – | – | 1 | 0 | 1 | 1 | 2 |
|  | Blues | SM-liiga | 33 | 1 | 8 | 9 | 12 | 4 | 1 | 0 | 1 | 2 |
|  | Kiekko-Vantaa | Mestis | 14 | 4 | 3 | 7 | 10 | – | – | – | – | – |
| 2015–2016 | Blues | A-SM | 1 | 0 | 1 | 1 | 0 | 8 | 3 | 5 | 8 | 4 |
|  | Blues | SM-liiga | 50 | 1 | 5 | 6 | 8 | – | – | – | – | – |
| 2016–2017 | Espoo United | Mestis | 50 | 3 | 9 | 12 | 44 | 11 | 3 | 5 | 8 | 6 |
| 2017–2018 | Espoo United | Mestis | 50 | 7 | 13 | 20 | 16 | – | – | – | – | – |
| 2018–2019 | Sport | SM-liiga | 57 | 5 | 6 | 11 | 22 | – | – | – | – | – |
| 2019–2020 | Sport | SM-liiga | 56 | 2 | 8 | 10 | 45 | – | – | – | – | – |
| 2020–2021 | Sport | SM-liiga | 37 | 2 | 2 | 4 | 14 | 2 | 0 | 0 | 0 | 0 |
| 2021–2022 | Sport | SM-liiga | 35 | 2 | 1 | 3 | 4 | – | – | – | – | – |
| 6 kautta | yhteensä | SM-liiga | 268 | 13 | 30 | 43 | 105 | 6 | 1 | 0 | 1 | 2 |
| 4 kautta | yhteensä | Mestis | 121 | 15 | 26 | 41 | 72 | 11 | 3 | 5 | 8 | 6 |

Lähteet
-------

* Victor Westermarck The Internet Hockey Databasessa (englanniksi)
* Victor Westermarck Eurohockey-sivustolla (englanniksi)
* Victor Westermarck *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun talvilajien saapumiserä III/17 valittu *maavoimat.fi*.  14.3.2017. Puolustusvoimat. Viitattu 28.7.2017.
2. ↑  Rönnberg, Viivi: Veljekset kuin ilvekset *Jatkoaika.com*.  13.11.2016. Jatkoaika r.y. Viitattu 13.11.2016.
3. ↑  Mennander, Pasi: Micke Saarelle parhaan pelaajan Tikkanen-palkinto - Tässä BSM:n kausipalkintojen saajat! *Leijonat.fi*.  29.3.2012. Suomen Jääkiekkoliitto – Finlands Ishockeyförbund ry. Viitattu 14.9.2014.
4. 1 2 3 4 5 6  Victor Westermarck *Elite Prospects*. Everysport Media Group AB.  (englanniksi)
5. ↑  Tappara julkisti joukkueensa - Puistola palaa kirvesrintoihin *Jatkoaika.com*.  20.5.2013. Jatkoaika r.y. Viitattu 14.9.2014.
6. ↑  Victor Westermarck ei jatka Tapparassa *Jatkoaika.com*.  3.2.2014. Jatkoaika r.y. Viitattu 14.9.2014.
7. ↑  Blues julkisti tukun sopimuksia - Giliati tunnetuin nimi *Jatkoaika.com*.  28.4.2014. Jatkoaika r.y. Viitattu 14.9.2014.
8. ↑  Kokoonpanot *liiga.fi*.  11.9.2014. Jääkiekon SM-liiga Oy. Viitattu 24.3.2021.
9. ↑  Ottelutilastot *liiga.fi*.  11.9.2014. Jääkiekon SM-liiga Oy. Viitattu 14.9.2014.
10. ↑  Otteluseuranta *liiga.fi*.  20.11.2014. Jääkiekon SM-liiga Oy. Viitattu 21.11.2014.
11. ↑  Bluesin Sport-painajainen jatkuu - jumbofinaalin voitto Vaasaan *is.fi*.  20.11.2014. Sanoma Media Finland Oy. Viitattu 21.11.2014.
12. ↑  Westermarck jatkaa Espoossa *Jatkoaika.com*.  8.1.2015. Jatkoaika r.y. Viitattu 8.1.2015.
13. ↑  Espoo Unitedin Mestis-ryhmän runko julki - Hirschovits johtotähtenä *Jatkoaika.com*.  22.6.2016. Jatkoaika r.y. Viitattu 22.6.2016.
14. ↑  Elite Prospects - Espoo United *eliteprospects.com*. Everysport Media Group AB. Viitattu 26.3.2019. (englanniksi)
15. ↑  Viljanen ja Westermarck täydentämään Sportin takalinjoja - Tuulola siirtyy AHL:ään *Jatkoaika.com*.  26.3.2018. Jatkoaika r.y. Viitattu 26.3.2018.
16. ↑  Victor Westermarck jatkaa Vaasassa *vaasansport.fi*.  17.1.2019. Hockey-Team Vaasan Sport Oy. Viitattu 17.1.2019.
17. ↑  Heikkinen, Petri: Sportin takalinjat pitkään vajaalukuiset *ilkkapohjalainen.fi*.  6.5.2021. VAASA:  I-Mediat Oy. Viitattu 24.3.2021.
18. ↑  Viljanen ja Westermarck jatkosopimuksiin *vaasansport.fi*.  24.3.2021. Hockey-Team Vaasan Sport Oy. Viitattu 24.3.2021.
19. ↑  Kallioniemi, Esko; Hurmerinta, Eero: A-nuorten välierät: Kärppien bensiini riitti finaalipaikkaan, Tervo ratkaisi Bluesille jatkoajalla *Jatkoaika.com*.  20.3.2014. Jatkoaika r.y. Viitattu 14.9.2014.
20. ↑  Felix Westermarck *Elite Prospects*. Everysport Media Group AB.  (englanniksi)
21. ↑  Onnea kevään ylioppilas - katso ketkä juhlivat! *ilkkapohjalainen.fi*.  16.5.2014. I-Mediat Oy. Viitattu 23.4.2020.